Пранаб Кумар Мукерджы

Пранаб Кумар Мук(х)ерджы (, ; 11 снежня 1935, в. Міраці, Бірбхум, Бенгалія, Брытанская Індыяцяпер вёска Міраці, акруга Бірбхум, штата Заходняя Бенгалія, Індыя — ) — індыйскі дзяржаўны дзеяч, 13-ы прэзідэнт Індыі (25 ліпеня 2012-25 ліпеня 2017). Раней паслядоўна займаў пасады міністра абароны (2004—2006), замежных спраў (2006—2009) і фінансаў (1982—1984 і 2009—2012).

 Біяграфія 
Пранаб Мукерджы нарадзіўся 11 снежня 1935 года ў сям’і вядомага барца за свабоду Індыі, члена Індыйскага нацыянальнага кангрэса і Заканадаўчага савета Заходняй Бенгаліі (1952—1964) Камады Кінкара Мукерджы, які правёў больш за 10 гадоў у брытанскіх турмах.

Пасля заканчэння Калькуцкага ўніверсітэта, Пранаб Мукерджы атрымаў ступень магістра (у вобласці гісторыі, паліталогіі і права) і пачаў працоўную дзейнасць у якасці выкладчыка каледжа. Праз некаторы час ён пакінуў каледж, і стаў працаваць журналістам.

У 1969 годзе Мукерджы быў упершыню абраны ў верхнюю палату парламента Індыі, такім чынам пачаўшы сваю парламенцкую кар’еру.

Актыўную палітычную дзейнасць Пранаб Мукерджы пачаў у 1973 годзе, атрымаўшы прызначэнне на пасаду намесніка міністра. У наступныя гады, ён займаў розныя пасады ва ўрадзе Індыі, у тым ліку ўзначальваючы некаторыя ведамствы. Так у перыяд з 1982 па 1984 год ён займаў пасаду міністра фінансаў Індыі ва ўрадах Індзіры і Раджыва Гандзі.

Таксама на працягу васьмі гадоў, з 2004 па 2012 год, Пранаб Мукерджы з’яўляўся лідарам ніжняй палаты парламента Індыі — Лок Сабха.

У 2004 годзе, пасля прызначэння Манмохана Сінгха на пасаду главы ўрада Індыі, Мукерджы ўзначаліў міністэрства абароны.

У 2006 годзе перайшоў на працу ў Міністэрства замежных спраў, узначальваючы гэта ведамства аж да 23 мая 2009 года.

24 студзеня 2009 годзе Пранаб Мукерджы быў прызначаны міністрам фінансаў ІндыіВетэрана кіруючай партыі Індыі прызначылі міністрам фінансаў — Руская служба BBC.

У ліпені 2012 года Мукерджы пакінуў пасаду міністра фінансаў для ўдзелу ў прэзідэнцкіх выбарах. 19 ліпеня 2012 года адбыліся выбары, на якіх за прэзідэнцкую пасаду змагаліся два кандыдата: Пранаб Мукерджы, высунуты кіруючай кааліцыяй, і былы спікер ніжняй палаты парламента Пурно Агіток Сангма, адзіны кандыдат апазіцыі. Верагоднасць перамогі Мукерджы, ацэньваліся назіральнікамі як вельмі высокаяЦі стане 76-гадовы Пранаб Мукерджы прэзідэнтам Індыі? — Выбары.org Пранабу Мукерджы праракаюць перамогу на выбарах у Індыі — NovostiUA. У выніку, па выніках выбараў ён стаў абсалютным пераможцам, набраўшы каля 70 % галасоў выбаршчыкаўПрэзідэнтам Індыі абраны кандыдат ад кіруючага альянсу Пранаб Мукерджы — РІА-НавіныPranab Mukherjee — The Times of India .

25 ліпеня 2012 года Пранаб Мукерджы заняў пасаду прэзідэнта Індыі, змяніўшы на гэтай пасадзе Працібху ПацілЭкс-міністр фінансаў Пранаб Мукерджы абраны прэзідэнтам Індыі — Расійская газета.

 Асабістае жыццё 

 Сям’я 
Пранаб Мукерджы з 13 ліпеня 1957 года жанаты на Суўрэ Мукерджы. У сям’і трое дзяцей: сыны Абхіджыт і Індраджыт і дачка Шарміста.

 Захапленні 
Мукерджы захапляецца чытаннем, садаводствам, музыкай.

 Спасылкі 
 Кароткая біяграфія Мукерджы Пранаба 
 РІА-Навіны — Мукерджы Пранаб. Біяграфія 

Катэгорыя:Выпускнікі Калькуцкага ўніверсітэта
Катэгорыя:Прэзідэнты Індыі
Катэгорыя:Палітыкі XXI стагоддзя